Diari Oficial de la Generalitat Valenciana


Sumari del DOGV 8691, del 04-12-2019 (2019/9022)

Notificació de la sentència dictada en el procediment de divorci contenciós número 477/2018.
--------------------------------------------------------------------------------------------

### Dades del document

Número de DOGV
:   8691

Data del DOGV
:   04-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9022


Organisme emissor
:   Jutjat de Primera Instància Número 5 de Vila-real

Tipus de document
:   Edicte

Notificació de la sentència dictada en el procediment de divorci contenciós número 477/2018. [2019/9022]  
Demandant: Juan Luis Ayet Forcada.  
Procurador: Fernando Breva González.  
Demandada: Adriele Cristina Duarte.  
  
Atés que la demandada, Adriele Cristina Duarte, es troba en situació de rebel·lia processal i parador ignorat, s'ha acordat, de conformitat amb el que disposa l'article 497.2 de la Llei 1/2000, d'enjudiciament civil, notificar-li per mitjà d'edictes que es publicaran en el Diari Oficial de la Generalitat Valenciana la resolució l'extracte de la qual s'insereix a continuació:  
  
«Sentència número 58/2019   
  
Vila-real, 5 d'abril de 2019  
Julian Ángel González Sánchez, magistrat jutge del Jutjat de Primera Instància i Instrucció número 5 de Vila-real, he vist aquestes actuacions de dissolució matrimonial per divorci, tramitades en aquest jutjat amb el número 477/2018 i promogudes a instàncies de Juan Luis Ayet Forcada, representat pel procurador dels tribunals Fernando Breva González i assistit pel lletrat Santiago Pascual Albiol Cabrera, contra Adriele Cristina Duarte, en situació processal de rebel·lia.  
  
  
Dispositiva  
Estime íntegrament la demanda de divorci interposada pel procurador dels tribunals Fernando Breva González, en nom i representació de Juan Luis Ayet Forcada, contra Adriele Cristina Duarte, en situació processal de rebel·lia, declare dissolt per divorci el matrimoni dels dos cònjuges, amb tots els efectes legals inherents a aquesta declaració, especialment, la revocació dels consentiments i poders que qualsevol dels cònjuges haja atorgat a l'altre, el cessament de la possibilitat de vincular béns privatius de l'altre cònjuge en l'exercici de la potestat domèstica, i l'atribució a Juan Luis Ayet Forcada de l'ús i gaudi de l'habitatge familiar, situat a Vila-real (Castelló), carrer Sicília, número 7-2n-D.  
No és procedent fer un especial pronunciament quant a les costes causades en aquest procediment.  
Entregueu i uniu el certificat d'aquesta resolució a les actuacions, i incloeu-ne l'original en el llibre de sentències.  
Notifiqueu aquesta sentència a les parts i feu-los saber que no és ferma i que, contra aquesta, es pot interposar un recurs d'apel·lació davant d'aquest jutjat dins del termini de 20 dies comptats des de l'endemà de notificar-se, del qual coneixerà, si escau, l'Audiència Provincial de Castelló.  
Aquesta és la meua sentència, que definitivament jutjant en aquesta primera instància, pronuncie, mane i signe.»  
I, perquè servisca de notificació en deguda forma a la demandada esmentada, Adriele Cristina Duarte, el lletrat de l'Administració de justícia sotasignat, Joaquín Ricardo Ventura Monfort, expedisc aquest edicte en la data indicada davall.  
  
Vila-real, 31 de juliol de 2019.- El lletrat de l'Administració de justícia: Joaquín Ricardo Ventura Monfort.